
Doložka vybraných vplyvov


	1. Základné údaje

	Názov materiálu

	Návrh zákona, ktorým sa mení a dopĺňa zákon č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov a ktorým sa  menia a dopĺňajú niektoré zákony (ďalej len „návrh zákona“)


	Predkladateľ (a spolupredkladateľ)

	Ministerstvo zdravotníctva Slovenskej republiky (Úrad verejného zdravotníctva SR)


	Charakter predkladaného materiálu
	☐
	Materiál nelegislatívnej povahy

	
	☒
	Materiál legislatívnej povahy

	
	☒
	Transpozícia/ implementácia práva EÚ

	Smernica Európskeho parlamentu a Rady (EÚ) 2023/2668 z 22. novembra, ktorou sa mení smernica 2009/148/ES o ochrane pracovníkov pred rizikami z vystavenia účinkom azbestu pri práci (Ú. v. EÚ L, 2023/2668, 30.11.2023) (ďalej len „smernica (EÚ) 2023/2668“).     
Smernica Európskeho parlamentu a Rady (EÚ) 2024/869 z 13. marca 2024, ktorou sa mení smernica Európskeho parlamentu a Rady 2004/37/ES a smernica Rady 98/24/ES, pokiaľ ide o limitné hodnoty pre olovo a jeho anorganické zlúčeniny a pre diizokyanáty (Ú. v. EÚ L, 2024/869, 19.3.2024) (ďalej len „smernica (EÚ) 2024/869“).     


	Termín začiatku a ukončenia PPK
	9.4.-22.04.2025

	Predpokladaný termín predloženia na pripomienkové konanie
	Február 2025

	Predpokladaný termín začiatku a ukončenia ZP** 
	

	Predpokladaný termín predloženia na rokovanie vlády SR*
	Jún 2025

	

	2. Definovanie problému

	· návrh zákona sa predkladá ako iniciatívny materiál a zároveň aj na základe uznesenia vlády SR č. 195 z 3. apríla 2024, úloha B. 13,
· transponovanie smernice (EÚ) 2023/2668,
· transponovanie smernice (EÚ) 2024/869,
· návrhom zákona sa plnia úlohy na základe bodov C. 37 a C. 43 uznesenia vlády SR č. 79 z 2. februára 2022 v súvislosti so zlepšovaním podnikateľského prostredia,
· v súčasnosti je povinnosť právnickej osoby alebo fyzickej osoby – podnikateľa, ktorá má oprávnenie na odstraňovanie azbestu, predložiť orgánu verejného zdravotníctva na posúdenie návrh na odstraňovanie azbestu a materiálov obsahujúcich azbest zo stavieb,
· v súčasnosti je povinnosťou zamestnávateľa vypracovať prevádzkový poriadok pri rizikovej práci z dôvodu záťaže teplom alebo záťaže chladom z technológie a z dôvodu fyzickej záťaže pri práci,
· v súčasnosti zariadenia starostlivosti o ľudské telo patria medzi prevádzky, ktoré netreba schvaľovať pred uvedením priestorov do prevádzky. Spadajú iba pod oznamovaciu činnosť, ktorá musí byť príslušnému RÚVZ oznámená najneskôr v deň začatia prevádzky. Aplikačná prax ukázala časté obchádzanie požiadaviek ustanovených legislatívnymi predpismi, poskytovanie služieb nad rámec toho, čo je možné poskytovať v takýchto zariadeniach, častokrát charakteru zdravotných výkonov, ktoré môžu byť vykonávané iba v zdravotníckych zariadeniach s adekvátnym vzdelaním,
· pri používaní solária je organizmus vystavený pôsobeniu umelých zdrojov UV žiarenia; toto žiarenie je na základe aktuálnych vedeckých poznatkov klasifikované Medzinárodnou agentúrou pre výskum rakoviny (IARC) ako dokázaný karcinogén, teda faktor, ktorý predstavuje určité zdravotné riziko,
· v posledných rokoch bol vo svete zaznamenaný významný nárast výskytu melanómu kože hlavne medzi mladými ženami; osoby, ktoré veľmi často používajú soláriá, majú dva a pol až trikrát väčšiu pravdepodobnosť vzniku rakoviny tohto typu,
· opaľovanie kože v soláriu nie je vhodné pre niektoré citlivé skupiny populácie vrátane osôb mladších ako 18 rokov. Riziko je u populácie v tejto vekovej kategórii väčšie, nakoľko koža je v tomto veku omnoho tenšia a citlivejšia, pričom pokožka nie je schopná vyprodukovať dostatok pigmentu.


	3. Ciele a výsledný stav

	Zlepšenie podnikateľského prostredia 
· vypustením povinnosti predkladať orgánu verejného zdravotníctva na posúdenie návrh na odstraňovanie azbestu a materiálov obsahujúcich azbest zo stavieb a nahradiť ho oznamovacou povinnosťou,
· vypustením povinnosti vypracovať prevádzkový poriadok pri rizikovej práci z dôvodu záťaže teplom alebo záťaže chladom z technológie a z dôvodu fyzickej záťaže, 
· vypustením povinnosti predkladať orgánu verejného zdravotníctva na schválenie  zotavovacie podujatie a stanovuje sa pre organizátora tohto podujatia povinnosť ho príslušnému orgánu verejného zdravotníctva oznámiť. 

Ďalšie ciele:
· obmedzenie pre prevádzkovateľov solárií, aby služby zamerané na opaľovanie kože umelými UV žiaričmi neposkytovali osobám mladším ako 18 rokov,
· upravuje sa odborná spôsobilosť a v súlade s optimalizáciou procesov verejného zdravotníctva sa spresňujú osoby, ktoré musia mať odbornú spôsobilosť na činnosti v tejto oblasti,
· doplnenie kompetencie Úradu verejného zdravotníctva Slovenskej republiky vydávať na požiadanie výrobcu osvedčenie o voľnom predaji kozmetického výrobku do tretích krajín a osvedčenie o dodržaní požiadaviek na správnu výrobnú prax pri výrobe kozmetického výrobku,
· opätovné zaradenie zariadení starostlivosti o ľudské telo pod rozhodovaciu činnosť orgány verejného zdravotníctva. Kontrolou požiadaviek na prevádzkovanie predmetných zariadení ešte pred ich prevádzkovaním zvýšime ochranu verejného zdravia klientov. V zariadeniach starostlivosti o ľudské telo sa vykonávajú epidemiologicky závažné činnosti, čím sa zaraďujú medzi pracoviská so zvýšeným rizikom vzniku a prenosu infekčných chorôb a iných porúch zdravia.


	4. Dotknuté subjekty

	Fyzické osoby – podnikatelia a právnické osoby, fyzické osoby 
Subjekty, ktorých sa zmeny predkladaného materiálu dotknú priamo sú: 
· zamestnávatelia 
· zamestnanci
· poskytovatelia zdravotnej starostlivosti
· prevádzkovatelia zariadení starostlivosti o ľudské telo
· hospodárske subjekty (výrobcovia a dovozcovia kozmetických výrobkov).

Subjekty, ktorých sa zmeny predkladaného materiálu dotknú nepriamo sú:
· pracovné zdravotné služby
· orgány štátnej správy na úseku verejného zdravotníctva.


	5. Alternatívne riešenia

	Alternatíva 0
Zachovanie doterajšej právnej úpravy: 
Nezosúladenie vnútroštátneho právneho poriadku a netransponovanie smernice do právneho poriadku Slovenskej republiky by mohlo byť Európskou komisiou považované za nesplnenie povinností vyplývajúcich Slovenskej republike z primárneho práva Európskej únie (Zmluva o Európskej únii a Zmluva o fungovaní Európskej únie) a následne by Európska únia na základe článku 258 Zmluvy o fungovaní Európskej únie mohla predložiť toto svoje zistenie Súdnemu dvoru Európskej únie v rámci tzv. infringement proceedings.

Alternatíva 1
Znamená prebratie smernice (EÚ) 2023/2668 a smernice (EÚ) 2024/869 do právneho poriadku Slovenskej republiky a splnenie medzinárodných záväzkov.

	6. Vykonávacie predpisy

	Predpokladá sa prijatie/zmena  vykonávacích predpisov?
	☒  Áno
	☐  Nie

	· návrh vyhlášky MZ SR o podrobnostiach o ochrane zdravia pred fyzickou záťažou pri práci (nahradí doterajšiu vyhlášku MZ SR č. 542/2007 Z. z. o podrobnostiach o ochrane zdravia pred fyzickou záťažou pri práci, psychickou pracovnou záťažou a senzorickou záťažou pri práci; úloha C.45 uznesenia vlády SR 79/2022) 
· návrh vyhlášky MZ SR o podrobnostiach o ochrane zdravia pred psychickou pracovnou záťažou (nahradí doterajšiu vyhlášku MZ SR č. 542/2007 Z. z. o podrobnostiach o ochrane zdravia pred fyzickou záťažou pri práci, psychickou pracovnou záťažou a senzorickou záťažou pri práci; úloha C.45 uznesenia vlády SR 79/2022)
· návrh vyhlášky MZ SR, ktorou sa mení a dopĺňa vyhláška Ministerstva zdravotníctva Slovenskej republiky č. 448/2007 Z. z. o podrobnostiach o faktoroch práce a pracovného prostredia vo vzťahu ku kategorizácii prác z hľadiska zdravotných rizík a o náležitostiach návrhu na zaradenie prác do kategórií v znení neskorších predpisov (úlohy C.42 a C.45 uznesenia vlády SR 79/2022)
· návrh vyhlášky MZ SR, ktorou sa mení vyhláška Ministerstva zdravotníctva Slovenskej republiky č. 99/2016 Z. z. o podrobnostiach o ochrane zdravia pred záťažou teplom a chladom pri práci v znení neskorších predpisov (úloha C.37 uznesenia vlády SR 79/2022)



	7. Transpozícia/implementácia práva EÚ 

	
	Uveďte, či v predkladanom návrhu právneho predpisu dochádza ku goldplatingu podľa tabuľky zhody, resp. či ku goldplatingu dochádza pri implementácii práva EÚ. 

	                                                                                                                               ☐ Áno                  ☒ Nie


	





	

	8. Preskúmanie účelnosti

	Preskúmanie účelnosti navrhovaného právneho predpisu bude vykonávané päť rokov po nadobudnutí jeho účinnosti, pričom sa bude preskúmavať naplnenie cieľov návrhu zákona v aplikačnej praxi.


	

* vyplniť iba v prípade, ak materiál nie je zahrnutý do Plánu práce vlády Slovenskej republiky alebo Plánu        legislatívnych úloh vlády Slovenskej republiky. 
** vyplniť iba v prípade, ak sa záverečné posúdenie vybraných vplyvov uskutočnilo v zmysle bodu 9.1. jednotnej metodiky.
*** posudzovanie sa týka len zmien v I. a II. pilieri univerzálneho systému dôchodkového zabezpečenia s identifikovaným dopadom od 0,1 % HDP (vrátane) na dlhodobom horizonte.



	9. Vybrané vplyvy  materiálu

	Vplyvy na rozpočet verejnej správy
	☐
	Pozitívne
	☐
	Žiadne
	☒
	Negatívne

	    z toho rozpočtovo zabezpečené vplyvy,         
    v prípade identifikovaného negatívneho 
    vplyvu
	☒
	Áno
	☐
	Nie
	☐
	Čiastočne

	v tom vplyvy na rozpočty obcí a vyšších územných celkov
	☐
	Pozitívne
	☒
	Žiadne
	☐
	Negatívne

	z toho rozpočtovo zabezpečené vplyvy,
v prípade identifikovaného negatívneho vplyvu
	☐
	Áno
	☐
	Nie
	☐
	Čiastočne

	Vplyv na dlhodobú udržateľnosť verejných financií v prípade vybraných opatrení ***
	☐
	Áno
	
	
	☐
	Nie

	Vplyvy na limit verejných výdavkov
	☐
	Pozitívne
	☒
	Žiadne
	☐
	Negatívne

	Vplyvy na podnikateľské prostredie
	☒
	Pozitívne
	☐
	Žiadne
	☒
	Negatívne

	    z toho vplyvy na MSP

	☒
	Pozitívne
	☐
	Žiadne
	☒
	Negatívne

	    Mechanizmus znižovania byrokracie    
    a nákladov sa uplatňuje:
	☒
	Áno
	
	
	☐
	Nie

	Sociálne vplyvy
	☒
	Pozitívne
	☐
	Žiadne
	☒
	Negatívne

	Vplyvy na životné prostredie
	☐
	Pozitívne
	☒
	Žiadne
	☐
	Negatívne

	
Materiál je posudzovaný podľa zákona č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení neskorších predpisov
	☐
	Áno
	
	
	☐
	Nie

	Vplyvy na informatizáciu spoločnosti
	☒
	Pozitívne
	☐
	Žiadne
	☐
	Negatívne



	Vplyvy na služby verejnej správy pre občana, z toho
	
	
	
	
	
	

	    vplyvy služieb verejnej správy na občana
	☐
	Pozitívne
	☒
	Žiadne
	☐
	Negatívne

	    vplyvy na procesy služieb vo verejnej správe
	☐
	Pozitívne
	☒
	Žiadne
	☐
	Negatívne



	Vplyvy na manželstvo, rodičovstvo a rodinu
	☐
	Pozitívne
	☒
	Žiadne
	☐
	Negatívne



	10. Poznámky

	
V súlade s návrhom zákona, ktorým sa mení a dopĺňa zákon č. 355/2007 Z. z., sa ustanovuje oznamovacia povinnosť pre zamestnávateľa, ktorý je držiteľ oprávnenia. Uvedená povinnosť sa vzťahuje na všetky práce súvisiace s akoukoľvek činnosťou, pri ktorej by mohli byť zamestnanci exponovaní prachu z azbestu alebo materiálov obsahujúcich azbest. Náklady súvisiace s oznamovacou povinnosťou sú vyčíslené v návrhu nariadenia vlády Slovenskej republiky, ktorým sa mení nariadenie vlády Slovenskej republiky č. 355/2006 Z. z. o ochrane zamestnancov pred rizikami súvisiacimi s expozíciou chemickým faktorom pri práci v znení neskorších predpisov, ktorý je v legislatívnom procese. 

Do § 30 ods. 1 písm. f) návrhu zákona, ktorým sa mení a dopĺňa zákon č. 355/2007 Z. z., sa dopĺňa povinnosť zabezpečiť posúdenie zdravotnej spôsobilosti na prácu aj pre fyzické osoby, ktoré sa uchádzajú o zamestnanie (uchádzač o zamestnanie), u ktorých je vyžadovaná zdravotná spôsobilosť na prácu (teda nie vždy, ale napríklad pri rizikových prácach alebo podľa osobitých predpisov), vrátane úhrady nákladov zamestnávateľom. Táto povinnosť je už stanovená aj v § 30e) aktuálne platného zákona č. 355/2007 Z. z. Z tohto dôvodu nie je táto povinnosť uvedená v Analýze vplyvov na podnikateľské prostredie k predmetnému návrhu.


Predložený návrh zákona má negatívny vplyv na rozpočet verejnej správy, pozitívne  a negatívne sociálne vplyvy, pozitívny vplyv na informatizáciu spoločnosti, nemá vplyv na životné prostredie, na služby verejnej správy pre občana. Predpokladá sa pozitívny aj negatívny vplyv na podnikateľské prostredie. Návrh zákona nemá vplyv na manželstvo, rodičovstvo a rodinu.


	11. Kontakt na spracovateľa

	Úrad verejného zdravotníctva SR
Ing. Anna Nosková
Vedúca sekcie financovania, rozpočtu a prevádzky
tel.: + 421 2 49 284 282 
dolozka355@uvzsr.sk

Mgr. Miroslava Hrčková
Hlavný radca
Odbor preventívneho pracovného lekárstva
tel.: + 421 2 49 284 248
dolozka355@uvzsr.sk


	12. Zdroje

	· Štatistický úrad SR: Úplné náklady práce, dostupné na: < https://datacube.statistics.sk/?fbclid=IwAR2K14kXrSgRjgtf8BSgINteeiX2adI0JPJlSSw7873#!/view/sk/VBD_SLOVSTAT/np2008rs/v_np2008rs_00_00_00_sk>
· ASTR - centrálny register rizikových prác
· Zoznam fyzických osôb – podnikateľov a právnických osôb, ktorým bolo vydané, odobraté alebo zmenené oprávnenie na odstraňovanie azbestu alebo materiálov obsahujúcich azbest zo stavieb, dostupné na <https://www.uvzsr.sk/web/uvz/zoznam-fyzickych-osob-podnikatelov-a-pravnickych-osob-ktorym-bolo-vydane-odobrate-alebo-zmenene-opravnenie-na-odstranovanie-azbestu-alebo-materialov-obsahujucich-azbest-zo-stavieb>
· Komplexný audit povinností MSP v oblasti BOZP, Slovak Business Agency 2022, dostupné na < https://www.sbagency.sk/sites/default/files/komplexny_audit_povinnosti_msp_v_oblasti_bozp.pdf>
· Výročná správa o činnosti úradov verejného zdravotníctva podľa jednotlivých odborov verejného zdravotníctva za rok 2023, dostupné na<https://www.uvzsr.sk/documents/d/uvz/vs-ruvz-za-rok-2023-final-pdf> 
· Štatistický úrad Slovenskej republiky, DATAcube, dostupné na < https://datacube.statistics.sk/#!/view/sk/vbd_sk_win2/og1803rs/v_og1803rs_00_00_00_sk>



	13. Stanovisko Komisie na posudzovanie vybraných vplyvov z PPK č. 048/2025 z 22.4.2025
(v prípade, ak sa uskutočnilo v zmysle bodu 8.1 Jednotnej metodiky)

	
	☐  Súhlasné 
	☐  Súhlasné s návrhom na dopracovanie
	☒  Nesúhlasné


Uveďte pripomienky zo stanoviska Komisie z časti II. spolu s Vaším vyhodnotením:


II. Pripomienky a návrhy zmien: Komisia uplatňuje k materiálu nasledovné pripomienky a odporúčania:

K doložke vybraných vplyvov
Komisia žiada predkladateľa v doložke vybraných vplyvov o vyznačenie mechanizmu znižovanie byrokracie „áno“.
Odôvodnenie: Materiál obsahuje regulácie, ktoré spadajú, podľa Jednotnej metodiky na posudzovanie vybraných vplyvov, pod mechanizmus znižovania byrokracie.
Vyhodnotenie: akceptované, mechanizmus je v doložke vyznačený.

K vplyvom na rozpočet verejnej správy
V doložke vybraných vplyvov predkladateľ označil pozitívny a negatívny, čiastočne zabezpečený vplyv na rozpočet verejnej správy, žiadny vplyv na rozpočty obcí a VÚC a neoznačil vplyv na limit verejných výdavkov. V analýze vplyvov v tabuľke č. 1/A je kvantifikovaný úbytok príjmov v sume 123 tis. eur ročne od roku 2026. Komisia upozorňuje, že v tejto súvislosti je potrebné označiť v doložke vybraných vplyvov negatívny, rozpočtovo zabezpečený vplyv a žiadny vplyv na limit verejných výdavkov. V analýze vplyvov v tabuľkách č. 1/A a č. 3 je potrebné uviesť dotknutý subjekt verejnej správy (kapitola VPS). Zároveň Komisia upozorňuje, že v zmysle zákona č. 523/2004 Z. z. o rozpočtových pravidlách musia byť uvedené aj návrhy na úhradu úbytku príjmov.
	
V súvislosti s novou povinnosťou pre poskytovateľov zdravotnej starostlivosti, ktorí poskytujú ústavnú zdravotnú starostlivosť, mať v pracovnom vzťahu na zabezpečenie hygienicko-epidemiologického režimu a na prevenciu, sledovanie a analýzu nozokomiálnych nákaz - lekára s profesijným titulom epidemiológ, lekár hygienik, infektológ alebo mikrobiológ a verejného zdravotníka so špecializáciou v špecializačnom odbore epidemiológia infekčných ochorení, Komisia žiada predložené kvantifikácie v bode 2.2.4. uviesť v sumárnej tabuľke s rozdelením výdavkov na EKRK (610 a 620). V nadväznosti na uvedenú povinnosť Komisia upozorňuje, že s predloženým materiálom bude možné súhlasiť len za podmienky, že z neho nebudú v jednotlivých rokoch vyplývať nekryté vplyvy na rozpočet verejnej správy a budú zabezpečené v rámci schválených limitov dotknutých subjektov verejnej správy a celkového limitu verejných výdavkov.
Vyhodnotenie: čiastočne akceptované. V doložke vybraných vplyvov označený negatívny, čiastočne rozpočtovo zabezpečený vplyv a žiadny vplyv na limit verejných výdavkov. V analýze vplyvov v tabuľkách č. 1/A a č. 3 doplnený dotknutý subjekt – kapitola VPS. Predložené kvantifikácie v bode 2.2.4. uvedené v sumárnej tabuľke s rozdelením výdavkov na EKRK (610 a 620).
Na základe rozporových konaní Úrad verejného zdravotníctva SR vypustil povinnosť pre poskytovateľov zdravotnej starostlivosti, ktorí poskytujú ústavnú zdravotnú starostlivosť, mať v pracovnom vzťahu lekára s profesijným titulom epidemiológ, lekár hygienik, infektológ alebo mikrobiológ a verejného zdravotníka so špecializáciou v špecializačnom odbore epidemiológia.  
Rozpor s MF SR bol odstránený. Rozdiel (výpadok príjmov) vo výške 122 436 € bude v roku 2026 zabezpečený v rámci schválených limitov rozpočtu. Vplyvy od roku 2027 vo výške 122 436 € ročne budú zabezpečené v rámci limitov pri príprave rozpočtu verejnej správy na roky 2027 až 2029.

K sociálnym vplyvom
V rámci predloženého návrhu Komisia považuje za potrebné v bode 4.2 analýzy sociálnych vplyvov zhodnotiť aj nasledujúce návrhy opatrení:
• Návrh na vypustenie povinnosti zamestnávateľa vypracovať vnútorný predpis pri záťaži teplom z technológie a povinnosť zamestnávateľa vypracovať prevádzkový poriadok pri rizikovej práci z dôvodu záťaže teplom alebo záťaže chladom z technológie. Preventívne a ochranné opatrenia pre pracovné činnosti súvisiace so záťažou teplom alebo záťažou chladom pri práci a popis vykonávanej činnosti (pracovné postupy) so zohľadnením pracovných podmienok a triedy práce uvádza posudok o riziku. Je potrebné zhodnotiť, či sa návrhom nezhoršuje ochrana zdravia dotknutých zamestnancov pri práci alebo (aj) informovanosť príslušných zamestnancov v rámci tejto ochrany.
Vyhodnotenie: neakceptované. Posúdenie zdravotného rizika pri práci a opatrenia na ochranu zdravia obsahuje posudok o riziku. Prevádzkový poriadok z hľadiska ochrany a podpory zdravia zamestnancov obsahuje väčšinu údajov, ktoré uvádza aj posudok o riziku, preto sa prevádzkový poriadok ani neschvaľuje orgánom verejného zdravotníctva. Vnútorný predpis je interná smernica, ktorá obsahuje údaje skopírované z právnych predpisov, z posudku o riziku a z prevádzkového poriadku. Zamestnanci musia byť informovaní o výsledkoch posúdenia zdravotného rizika pri práci (teda o posudku o riziku). Z uvedeného je zrejmé, že sa vypúšťajú duplicitné dokumenty, preto je v dôvodovej správe uvedené, že sa návrhom nezhoršuje ochrana zdravia pri práci. Prevádzkový poriadok z hľadiska ochrany a podpory zdravia zamestnancov môže byť na dobrovoľnej báze, nemusí byť povinnosťou stanovenou v legislatíve. 

• Rovnako ako v prípade predchádzajúceho návrhu opatrenia je potrebné zhodnotiť aj návrh na vypustenie povinnosti zamestnávateľa vypracovať prevádzkový poriadok pri rizikovej práci z dôvodu fyzickej záťaže.
Vyhodnotenie: neakceptované. Posúdenie zdravotného rizika pri práci a opatrenia na ochranu zdravia obsahuje posudok o riziku. Prevádzkový poriadok z hľadiska ochrany a podpory zdravia zamestnancov obsahuje väčšinu údajov, ktoré uvádza aj posudok o riziku.
• Tiež je potrebné zhodnotiť vplyvy na zamestnancov v súvislosti s návrhom opatrenia, na základe ktorého sa práca so zobrazovacou jednotkou z hľadiska zdravotného rizika nekategorizuje.
Vyhodnotenie: neakceptované. To, že sa práca so zobrazovacou jednotkou nekategorizuje, je konštatovanie nemenného faktu, nie je to návrh opatrenia. Preto nemá byť predmetom pripomienkovania. Konštatujeme to preto, aby sme odbornej verejnosti pripomenuli odborne správny postup. Požiadavky na prácu so zobrazovacími jednotkami upravuje samostatné NV SR č. 276/2006 Z. z.
• Návrh, ktorým sa dopĺňa ustanovenie o sprístupnenie informácií (na informačných tabuliach) o lokalitách so statusom „voda určená na kúpanie“, ktoré sú vo významnej miere využívané počas kúpacej sezóny širokou verejnosťou. Ide o informácie, ktoré spracúvajú a  zverejňujú na svojich webových sídlach orgány verejného zdravotníctva. Ich sprístupnením v blízkosti samotných lokalít prispeje k rozvoju a atraktivite lokalít pre návštevníkov, ale aj k ochrane zdravia občanov príslušných obcí. 
Vyhodnotenie: akceptované, sociálny vplyv bol doplnený do príslušnej analýzy.



	14. Stanovisko Komisie na posudzovanie vybraných vplyvov zo záverečného posúdenia č. .......... (v prípade, ak sa uskutočnilo v zmysle bodu 9.1. Jednotnej metodiky) 

	
	☐   Súhlasné 
	☐  Súhlasné s  návrhom na dopracovanie
	☐  Nesúhlasné


Uveďte pripomienky zo stanoviska Komisie z časti II. spolu s Vaším vyhodnotením:







